OpenLLM-France/wikimedia huggingface dataset:
# Rubén González Rocha

Rubén González Rocha (Santiago de Compostel·la, 29 de gener del 1982) és un futbolista gallec que actualment es troba sense equip després de no renovar el contracte amb el CA Osasuna de la Primera divisió espanyola de futbol. Ocupa la posició de defensa.

## Trajectòria

Producte del planter del Reial Madrid, només va arribar a jugar quatre de partits de lliga del primer equip en tres temporades, debutant el 10 de maig del 2002, en un partit que el Reial Madrid va perdre contra el Deportivo de La Coruña.
El 9 de novembre del 2003 Rubén va ser substituït contra el Sevilla FC després de 25 minuts al camp i després d'un gol en pròpia porta. Un cop acabada la temporada 2003-2004 va ser cedit al Borussia Mönchengladbach de la Lliga alemanya.
Després d'estar cedit la temporada 2004-2005 a l'Albacete Balompié, Rubén va tornar al Madrid, jugant durant tota la temporada següent al filial que jugava a Segona Divisió.
La temporada 2006-07 va ser fitxat pel Racing de Santander, equip a qui ajudaria a finalitzar desè al final de la temporada i aconseguint marcar els seus primers gols a primera divisió: dos gols consecutius contra el RCD Mallorca i el Vila-real CF. Malgrat això, tornaria la següent temporada a Segona Divisió, fitxant pel Celta de Vigo.
L'agost del 2009, Rubén va signar amb el RCD Mallorca, després d'aconseguir la carta de llibertat del club vigués.
L'estiu del 2013, després de la finalització del seu contracte, va abandonar la disciplina de l'equip navarrés.

## Referències

* 1 2 «Osasuna busca la permanencia vigilando el gasto» (en castellà). Marca. [Consulta: 8 juliol 2013].
* ↑ Albacete recruit Rubén (anglès); UEFA.com, 20 de juliol del 2004

## Enllaços externs

* Estadístiques a BDFutbol (castellà)
* Estadístiques a Soccerway (castellà)
* Estadístiques a transfermarkt.de (alemany)
# Senyoria de Beaumont

La senyoria de Beaumont fou una jurisdicció feudal a Normandia. Es va formar per un senyor normand establert a la zona el segle ix, anomenat Bernat el Normand; al segle x era senyor Torf el Ric, possiblement el seu fill, que fou també senyor d'Hartcourt i de Pont-Audemer. Va originar la línia de comtes de Beaumont (que va passar a Meulan o Meulent el 1081) i la dels senyors d'Harcourt (Eure) .
# Haddington

«Haddington» té aquests significats:

## Llocs

* Haddington (East Lothian), Escòcia
* Haddington (Lincolnshire), Anglaterra
* Haddington (Philadelphia), Estats Units
* Haddington Range, Serralada de muntanyes
* Haddington Island (Colúmbia Britànica)
* Earl de Haddington
# Accident de treball

Un accident de treball, és un episodi o accident que genera lesions, i que es produeix durant el treball, o en els trajectes d'anada i/o tornada al treball (accident "in itinere"). L'accident de treball en el nostre medi és atès per les Mútues d'Accidents de Treball, i suposen que en el cas en què es produeixi una baixa, n'assumeixin el tractament, i també les prestacions econòmiques que es puguin generar.
Segons l'article 115 de la Llei General de la Seguretat Social de 1994, aprovada per Reial decret Legislatiu 1/1994, de 20 de juny, és accident de treball tota lesió corporal que el treballador pateixi amb ocasió o a conseqüència del treball que executi per compte aliena.
Al territori valencià des del 2012 fins al 2018 hi ha hagut un creixement de la sinistralitat laboral.

## Referències

* ↑ «La sinistralitat laboral a la Comunitat Valenciana encén les alarmes». À Punt, 04-04-2018 [Consulta: 23 maig 2018]. Arxivat 25 de maig 2018 a Wayback Machine. «Còpia arxivada». Arxivat de l'original el 2018-05-25. [Consulta: 30 gener 2021].
# Råde

Råde és un municipi situat al comtat d'Østfold, Noruega. Té 7.357 habitants (2016) i té una superfície de 119 km². El centre administratiu del municipi és el poble de Karlshus. La parròquia de Raade va ser establerta com a municipi l'1 de gener de 1838.
Els municipis veïns són Rygge, Valer, Sarpsborg i Fredrikstad. En aquest municipi hi ha quatre pobles principals: Karlshus, Saltnes, Missingmyr i Slangsvold.

## Informació general
### Nom

El municipi (originalment la parròquia) pren el seu nom de l'antiga granja de Rade (en antic nòrdic: Róða), des que la primera església es va construir en l'àrea. El nom és similar a la paraula róða que significa "pal" o "vara". Es refereix aquí a un llarg turó i a la granja i l'església localitzades en el seu cim. Abans del 1921, el nom era escrit Raade.

### Escut d'armes

L'escut d'armes és modern. Se'ls hi va concedir el 30 de maig de 1980. El disseny de l'escut és en el que heràldica diuen armes parlants. Aquest mostra una banda groga sobre un fons verd. L'escut simbolitza una morrena i una via glacera de l'època de les glaceres que anaven a través del municipi. El color verd simbolitza els sòls fèrtils.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 22 abril 2016].
* ↑ Norske Kommunevåpen. «Nye kommunevåbener i Norden», 1990. [Consulta: 15 desembre 2008].

## Enllaços externs

* Råde - Lloc web oficial
# Taro (Po)

El Taro, antigament anomenat Tarus, és un riu del nord d'Itàlia afluent del riu Po pel sud.
Viccionari
# Senyoria de Beaugency

La senyoria de Beaugency fou una jurisdicció feudal de la França central, apareguda al segle xi. Inicialment una terra dels comtes d'Amiens que hi van nomenar procuradors, aquestos van esdevenir hereditaris i es van fer feudataris dels comtes de Blois. La fortalesa feia frontera amb les terres de domini reial fins que va ser adquirida (per compra) per Felip IV de França el Bell el 1292.

## Senyors de Beaugency

* Lancelí I (Landry I) vers 1030-1060
* Lancelí II (Landry II) 1060-1098 (fill)
* Raül I 1098-1130 (fill)
    casat amb Matilde
    casat amb Matilde de Vermandois
* Simó 1130-1153 o 1154 (fill)
* casat amb Adenordis
* Lancelí III 1154-1192 (germà)
    casat amb Hersenda
    casat en segones noces amb Alix
* Joan I 1192-1203 (fill)
* Joan II 1203-1218 (fill)
* Simon II 1218-1256 (fill)
* Raül I 1256-1292 (fill)

## Referències

* Beaugency, Dictionnaire historique de la France (francès)
# Précy-Notre-Dame

Précy-Notre-Dame és un municipi francès situat al departament de l'Aube i a la regió del Gran Est. L'any 2007 tenia 79 habitants.

## Demografia
### Població

El 2007 la població de fet de Précy-Notre-Dame era de 79 persones. Hi havia 36 famílies de les quals 12 eren unipersonals (12 dones vivint soles i 12 dones vivint soles), 16 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 38 eren l'habitatge principal de la família, 8 eren segones residències i 1 estava desocupat. Tots els 42 habitatges eren cases. Dels 38 habitatges principals, 29 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 3 tenien una cambra, 3 en tenien dues, 8 en tenien tres, 9 en tenien quatre i 15 en tenien cinc o més. 30 habitatges disposaven pel capbaix d'una plaça de pàrquing. A 20 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Précy-Notre-Dame el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 8 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 46 persones, 35 eren actives i 11 eren inactives. De les 35 persones actives 33 estaven ocupades (20 homes i 13 dones) i 2 estaven aturades (1 home i 1 dona). De les 11 persones inactives 5 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de serveis i 1 d'una empresa classificada com a «altres activitats de serveis».
L'any 2000 a Précy-Notre-Dame hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Précy-Notre-Dame a l'INSEE.
* Évolution et structure de la population Fitxa amb el detall de dades de Précy-Notre-Dame a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Haddington (East Lothian)

El Royal Burgh de Haddington (en scots:Haidintoun))en anglès: Haddington, East Lothian, és una població d'East Lothian, Escòcia. És el principal centre administratiu i cultural de l'East Lothian, el qual oficialment va rebre el nom de Haddingtonshire fins a l'any 1921. E trona a 20 milles a l'est d'Edimburg. El nom Haddington és Anglosaxó, i data del segle VI o VII de la nostra era quan aquesta zona es va incorporar al regne de Bernicia.
Actualment Haddington és una vila petita amb menys de 9.000 habitants, però durant l'Alta Edat Mitjana va ser la quarta ciutat d'Escòcia després de les d'Aberdeen, Roxburgh i Edimburg. Va ser molt coneguda pels seus molins.
El castell Hailes és principalment del segle xiv i va pertàmyera Patrick Hepburn, 1st Lord Hailes. Actualment està obert al públic.

## Referències

* ↑ Scots Language Centre: Scottish Place Names in Scots
* ↑ Book Jones, Charles. The Edinburgh History of the Scots Language. Edinburgh University Press, 1997, p. 57. ISBN 0-7486-0754-4.
* ↑ Book Gray, W. Forbes. A Short History of Haddington. East Lothian Antiquarian and Field Naturalist’s Society, 1944, p. 1. ISBN 0-907590-54-3.

## Bibliografia

* The Records of a Scottish Cloth Manufactory at New Mills, Haddingtonshire edited by W.R.Scott, M.A., Scottish History Society, Edimburg, 1905.
* The Register of the Privy Council of Scotland, Third Series, edited by P.Hume Brown, M.A.,LL.D., volume V, Edimburg, 1912, p. 381.
* Lost Houses of Scotland, by M.Binney, J.Harris, & E.Winnington, for 'Save Britain's Heritage', London, July 1980. ISBN 0-905978-05-6
* Haddington: Royal Burgh - A History and a Guide, The Haddington History Society, published 1997 by Tuckwell Press Ltd., ISBN 1-86232-000-4
* The Haddington, Macmerry and Gifford Branch Lines, by Andrew M. Hajducki, Oakwood Press, Oxford, 1994. ISBN 0-85361-456-3
* A Short History of Haddington, by W. Forbes Gray & James H. Jamieson, East Lothian Antiquarian and Field Naturalist’s Society, first published 1944, published in a newer edition in 1986 by SPA books, Stevenage. ISBN 0-907590-54-3
* The Country Houses and Mansions of East Lothian by Sonia Baker (2009) ISBN 978-1-84033-457-9

## Enllaços externs

* Town history
* Haddington Community Council
* Haddington Farmers Market
# Ryōtarō Azuma

Ryōtarō Azuma (japonès: 東 龍太郎, Azuma Ryōtarō, 16 de gener de 1893 - 26 de maig de 1983) va ser un físic i polític japonés que va ser Governador de Tòquio des de 1959 fins a 1967.
Nascut a Osaka, va ingressar a la Universitat Imperial de Tòquio i va estudiar a la Universitat de Londres, on es va especialitzar en química física i fisiologia. Durant la Segona Guerra Mundial va servir a la Marina Imperial Japonesa, i va obtenir un lloc al ministeri de sanitat en acabar la guerra. Més tard va esdevenir president de la Universitat d'Ibaraki. En la dècada de 1950, va ser cap del Comité Olímpic Japonès i va contribuir a l'elecció de Tòquio com a seu dels Jocs Olímpics d'Estiu de 1964.

## Governador de Tòquio

A les eleccions a governador de Tòquio de 1959 va presentar-se com a candidat pel Partit Liberal Democràtic i va guanyar front al candidat del Partit Socialista del Japó, l'exministre d'exteriors en temps de pre-guerra Hachirō Arita. Va ser reelegit governador a les eleccions a governador de Tòquio de 1963. Gran part de la seua herència com a governador esta relacionada amb les millores i el desenrotllament de Tòquio abans i alhora dels jocs olímpics de 1964 i amb la contaminació i els problemes administratius que l'acompanyen.

## Referències

* ↑ «歴代市長、長官、知事». [Consulta: 18 febrer 2018].
* ↑ «歴代学長». [Consulta: 18 febrer 2018].
# Senyoria d'Overijssel

Des del 1528 el nom de Senyoria d'Overijssel va utilitzar-se per a designar el territori de l'Oversticht amb els països de Vollenhove, Salland, Twente i Drenthe.
A aquest any, el príncep-bisbe d'Utrecht va donar a Carles V, un territori que correspon més o menys als territoris de l'actual província neerlandesa d'Overijssel. El nom de la província significa "terres enllà del riu IJssel.
Les ciutats hanseàtiques Deventer, Kampen i Zwolle junts amb Salland, Twente i Vollenhove van formar els estats provincials que van governar la província integrada a les Disset Províncies. Després de la revolució contra Felip II de Castella va esdevenir una de les set províncies que van formar la república de les Set Províncies Unides en trencar-se de la dominació castellana.
El 1795 els francesos van crear la República Batava i introduir una nova subdivisió administrativa, el departament de l'Oude IJssel nomenat segons el nom del riu IJssel. Aquest departament comprenia Overijssel, parts de Gueldre i de Frísia. El 1801 les antigues fronteres van restaurar-se i esdevenir el departament d'Overijssel. Després de l'annexió a França el 1810 va esdevenir fins a la desfeta de Napoleó a Waterloo el departament de les Boques de l'IJssel.
# Quint Quinti Cincinnat

Quint Quinti Cincinnat és el nom dels següents personatges:
* Quint Quint Cincinnat I tribú consular
* Quint Quint Cincinnat II, tribú consular
# Haddis Alemayehu

Haddis Alemayehu (amhàric: ሀዲስ ዓለማየሁ) (Debre Marqos, 15 d'octubre de 1910 - Addis Abeba, 6 de desembre de 2003) fou un escriptor i polític etíop. Va ser ministre d'afers exteriors.

## Obra

* Y-Abesha-nna Ye-Wedehwala gabicha
* Teret Teret Ye-Meseret, 1955
* Fiqir Iske Meqabir, 1965
* Wengelegna Dagna, 1981
* Ye-Ilm Ižat, 1987
* Tizzita (Mémoires), 1929

## Referències

* Thomas L. Kane. Ethiopian Literature in Amharic. Wiesbaden: Harrassowitz 1975.
* Hailu Fulass, "Realism in Haddis Alemayehu", in: Taddesse Adera & Ali Jimale Ahmed, Silence is not golden : a critical anthology of Ethiopian literature. Lawrenceville, NJ: Red Sea Press 1995. ISBN 0-932415-46-6. ISBN 0-932415-47-4.
* Reidulf K. Molvaer. Black Lions: the creative lives of modern Ethiopia's literary giants and pioneers. Lawrenceville, NJ: Red Sea Press 1997.

## Enllaços externs

* All Africa
* FiQir Iske MeQabir - An Ethiopian Masterpiece Arxivat 2006-02-22 a Wayback Machine.
* "Grateful, forever (A tribute to a literary giant - Haddis Alemayehu)", un poème de Kiros Berhane (December, 2003), in Meskot Online Literary Journal.
* «Dr. Haddis Alemayehu».
# Air Leisure

Air Leisure fou una aerolínia xàrter d'Egipte. Tenia la seu al Caire i la seva base principal a l'Aeroport Internacional del Caire. Connectava ciutats asiàtiques, la majoria xineses, amb destinacions turístiques a Egipte. A agost del 2018, dos mesos abans de la suspensió de les seves operacions, la seva flota incloïa tres Airbus A330-200 que havia comprat a Emirates. Anteriorment havia operat tres Airbus A340-200.

## Referències

* ↑ «Egypt's Air Leisure in talks to acquire more A330s» (en anglès), 30-01-2018.
# Sadovi (Kursk)

* Per a altres significats, vegeu «Sadovi».
Sadovi (en rus: Садовый) és un poble (un khútor) de l'óblast de Kursk, a Rússia, que en el cens del 2010 no tenia cap habitant. Pertany al districte de Kastórnoie.

## Referències

* ↑ «Общая Информация о районе». Официальный сайт Администрации Касторенского района. Arxivat de l'original el 2020-06-18. [Consulta: 3 desembre 2019].
# Michael League

Michael League és un músic estatunidenc, compositor, productor i baixista del grup de jazz-fusió novaiorquès Snarky Puppy, amb el qual ha estat guardonat en cinc ocasions amb els premis Grammy. També és fundador i propietari del segell discogràfic GroundUP Music.

## Biografia

Michael League va néixer a Califòrnia, fill d'una família amant de la música (la mare, flautista clàssica, i el pare gran afeccionat al rock clàssic i el soul). De ben petit ja es va interessar per la música, i tocava la bateria i el violí, i als 13 anys es va passar a la guitarra. A l'institut va formar el seu propi grup de jazz-funk, i als 17 va començar a tocar el baix quan li van proposar d'ocupar la plaça vacant al grup de jazz sènior de l'institut. Coneixia poc l'instrument, però s'hi va anar sentint cada vegada més fascinat. Va estudiar jazz a la Universitat del nord de Texas. Es va traslladar a Brooklyn (Nova York) el 2009.

## Carrera musical

Michael League va formar el grup Snarky Puppy en el primer seu primer curs a la Universitat del Nord de Texas, originalment format per ell mateix i nou dels seus companys. League és el compositor de la major part del seu repertori original, i també el productor de tots els àlbums del grup. A part de ser-ne el líder, també ha treballat amb gent com Kirk Franklin i Walter Hawkins També va treballar amb Magda Giannikou quan era encara una artista desconeguda.
El gener de 2014, Snarky Puppy, amb la cantant Lalah Hathaway, va guanyar un premi Grammy a la millor actuacó de R&B per la seva versió de la cançó Something, de Brenda Russell, de l'àlbum Family Dinner, volume 1.

## Referències

* ↑ http://snarkypuppy.com/about
* ↑ Jisi, Chris. «Michael League: Top Dog with Snarky Puppy», 12-08-2014.
* ↑ «Michael League». Arxivat de l'original el 2018-07-31.
* ↑ Johnson, Kevin. «From the Ground Up: An Interview with Michael League», 13-02-2014.
# Senyoria de Beveren

La Senyoria de Beveren era un petit feu del qual el vassall era relativament independent del comte de Flandes. Conté a més del nucli de Beveren, els pobles Kieldrecht, Hulsterlo, Verbroek i Kallo. Coincideix parcialment amb l'actual municipi de Beveren a Bèlgica.
Els primers senyors de Beveren, la dinastia dels Diederiks, podrien provenir de Frísia, on aquest nom és habitual, però el seu origen és poc clar. La major part de les terres de Beveren eren pòlders situats al marge esquerra de l'Escalda. Van servir per a extreure torba. Al llarg de la història es va negar-se regularment fins al segle xvi, quan els dics i les tècniques de desguàs es van millorar. Era un lloc estratègic, perquè l'Escalda hi formava la frontera amb el marquesat d'Anvers, part del ducat de Brabant.
Del castell feudal, enderrocat al segle xvii només queda la mota, anomenada Singelberg.

## Referències

* 1 2 3 «Beveren» (en neerlandès). Erfgoed Vlaanderen. [Consulta: 30 novembre 2021].
# Quint Pompeu Rufus el jove

Quint Pompeu Rufus (llatí: Quintus Pompeius Rufus) va ser un magistrat romà. Era fill del cònsol Quint Pompeu Rufus. Formava part de la gens Pompeia.
Es va casar amb Cornèlia (filla de Sul·la), del que va ser partidari. En esclatar la lluita entre populars i aristòcrates a Roma, Quint Pompeu Rufus va ser mort pels partidaris de Gai Mari i de Publi Sulpici Rufus al fòrum, l'any 88 aC, segons diuen Apià (Història de Roma I. 56) i Plutarc (Sulla 8).

## Referències

* ↑ Smith, William (ed.). Dictionary of greek and roman biography and mithology. Londres: John Murray, 1876, p. 476.
# Guillelmus Anglicus

Guillelmus Anglicus, també conegut com a Guillelmus Massiliensis, Guillaume l'Anglais o Guillem de Marsella, va ser un científic del segle xiii resident al Sud de França, que va traduir i compilar obres científiques àrabs al llatí.

## Vida

Res es coneix de la seva vida, fins al punt d'existir confusions amb el seu nom, molt comú a la seva època.

## Obres

Dues són les obres seves que han arribat fins als nostres dies:
* Icipit compositio tabule que saphea dicitur sive astrolabium Arzachelis, (1231) que és un resum del tractat sobre l'assafea d'Azarquiel. Alguns autors consideren que aquest resum i/o traducció es va fer amb la col·laboració de Yehudà ben Moshe, però ni la cronologia ni l'estil donen suport a aquesta hipòtesi.
* De urina non visa, (1219) un tractat sobre urologia, en el que l'autor pretén analitzar l'orina del pacient sense veure-la, fent una anàlisi del seu horoscop astrològic. Es tracta d'una obra d'astronomia (i astrologia) força técnica que, malgrat la seva dificultat, va tenir gran difusió durant l'Edat Mitjana i que encara estava en els plans d'estudis de Medicina de la Universitat de Bolonya a començaments del segle xv.

## Referències

* ↑ Millàs i Vallicrosa, Estudios sobre Azarquiel, pàgina 450.
* ↑ Millàs i Vallicrosa, Estudios sobre la ciencia española, pàgina 104.
* ↑ Millàs i Vallicrosa, Estudios sobre la ciencia española, pàgines 102-104.
* ↑ Moulinier-Brogi, Guillaume l'anglais conté una traducció francesa completa del tractat.
* ↑ Moulinier-Brogi, L'uorlogie en vulgaire, pàgines 232-234.
* ↑ Boistel, pàgina 49.

## Bibliografia

* Boistel, Guy. Observatoires et patrimoine astronomique français. ENS. Paris, 2005. ISBN 9782847880830. (francès)
* Glick, Thomas et al. (eds.). Medieval Science, Technology, and Medicine: An Encyclopedia. Rouledge. New York, 2005. ISBN 9780415969307. (anglès)
* Millàs i Vallicrosa, Josep Maria. Estudios sobre la historia de la ciencia española. CSIC. Barcelona, 1991. ISBN 9788400064860. (castellà)
* Millàs i Vallicrosa, Josep Maria. Estudios sobre Azarquiel. CSIC. Madrid, 1950. (castellà)
* Moulinier-Brogi, Laurence. Guillaume l'Anglais, le fondeur de l'uroscopie médiévale. Droz. Genève, 2011. ISBN 9782600013635. (francès)
* Moulinier-Brogi, Laurence. L'uroscopie en vulgaire dans l'occident mèdièval. A: Science Translated: Latin and vernacular translations of scientific treatises in Medieval Europe. Presses Universitaires de Louvain, 2008. ISBN 978-90-5867-671-9. Pàgines 221-242. (francès)
# Sadovi (Kusxóvskaia)

Sadovi - Садовый (rus) és un possiólok del krai de Krasnodar, a Rússia. És a 10 km al nord-est de Kusxóvskaia i a 184 km al nord de Krasnodar. Pertany al municipi de Kusxóvskaia.
# Michael López-Alegría

Miguel Eladio López-Alegría conegut en el món anglòfon com Michael López-Alegría (nascut el 30 de maig de 1958 a Madrid) és un astronauta espanyol-americà; va estar en tres missions del Transbordador Espacial i una de l'Estació Espacial Internacional. És conegut per haver realitzat deu passeigs espacials fins ara en la seva carrera, en l'actualitat manté el segon rècord d'EVA de més llarga duració de la història i el vol espacial més llarg d'un americà en 215 dies; durant aquest temps va estar a bord de l'ISS des del 18 de setembre de 2006 al 21 d'abril de 2007.

## Referències

* ↑ NASA. «NEEMO History». National Aeronautics and Space Administration, 2006. Arxivat de l'original el 2006-10-08. [Consulta: 19 octubre 2007].
* ↑ NASA. «NASA – NEEMO History». National Aeronautics and Space Administration, 21-03-2006. Arxivat de l'original el 2006-10-08. [Consulta: 22 setembre 2011].
* ↑ «Soyuz docks to station». Spaceflight Now.

## Enllaços externs

* Biografia en la NASA
* Biografia a Spacefacts
* Entrevista (abril de 2007).
# San Marzano di San Giuseppe

San Marzano di San Giuseppe (albanès Shen Marcani) és un municipi italià, dins de la província de Tàrent. L'any 2006 tenia 9.079 habitants. És un dels municipis on viu la comunitat Arbëreshë. Limita amb els municipis de Fragagnano, Francavilla Fontana (BR), Grottaglie i Sava.

## Administració

Llista d'alcaldes :
| Període | Identitat | Partit |
| 2006- | Giuseppe Borsci | Llista cívica |